37 
er sort. — Ved Hjælp af den stærkt tilspidsede, meget udstrække¬ 
lige Forende (måske også ved Hjælp af det udskydelige Svælg) 
borer de sig meget hurtig ned. Sandet klistres øjeblikkelig sammen 
om dem til et Rør, der vedbliver at hænge sammen, efter at Or¬ 
men er krøbet ud af det. De større Exemplarer når temmelig 
dybt ned i Sandet, sikkert mere end en Decimeter. Det lykkedes 
mig ikke at få noget af de større Exemplarer helt op. 
Vi har da her en Annelide, der lever ganske på samme Måde 
som de store Eunicider fra den australske Kyst — kun at den, i 
Overensstemmelse med sin langt svagere Bygning ikke kommer 
frem i det kraftigt nedløbende Vand og den dermed følgende Grus¬ 
eller Sandstrøm. Den kommer først frem i det blidt glidende Vand, 
der følger efter Bølgen. Men heller ikke viser den sig i det fine 
Vandlag, som kan holde sig nogen Tid ovenfor Bølgen som en 
klar Hinde, uden Strømning. Der skal være svag Strøm og få mm 
Vand, for at den skal vise sig. 
I den overordentlig gunstige Belysning, nær Solnedgang, da 
Strålerne kastedes næsten horizontalt henover Stranden, var Fæno¬ 
menet meget smukt og tydeligt. I det stærke Lys midt på Dagen 
var det vanskeligt at se. Uden den tilfældige Omstændighed, at 
jeg kom ud på Stranden henad Solnedgang og således fik en ex¬ 
ceptionel gunstig Belysning, havde jeg næppe haft Held til at gøre 
denne Iagttagelse — trods det, at jeg specielt havde søgt og ventet 
at finde et Fænomen af denne Art. 
Ved et nyt Besøg på den jydske Vestkyst (Fanø) lykkedes 
det mig nu let, udfra den således vundne Erfaring, at konstatere, 
at den nævnte Orm her lever ganske på samme Måde som på 
den hollandske Kyst. Jeg har videre iagttaget den ved Løkken og 
Skagen; der kan ikke’være Tvivl om, at den vil findes allevegne 
på Vestkysten, hvor Naturforholdene tillader det — den synes kun 
at findes, hvor Sandet er fint, jævnt, ikke hvor det er grovt, gru¬ 
set eller stenet, selv om Overfladen er fin nok. Indenfor Skagen 
har jeg kun fundet den på Læsø Nordstrand. Om den går læn¬ 
gere ind i vore Farvande, kan jeg ikke afgøre; jeg skulde antage, 
at den også findes ved Anholt, muligvis også ved Sjællands Nord¬ 
kyst. Derimod forekommer den sikkert ikke ved Falsters Østkyst 
eller Bornholm. Den var ikke tidligere kendt fra de danske Farvande. 
Sammen med Scolecolepis squamata findes som oftest nogle 
